Pielikums Nr.3

Ministru kabineta 2016.gada \_\_\_\_\_\_

 noteikumiem Nr.\_\_\_\_\_\_

**Adoptētāja apmācību programma**

**I. Mācību programmas apraksts**

1. Programmas īstenošanas ilgums - 80 akadēmiskās stundas.

2. Apmācības forma - klātiene.

3. Dokuments, kas apliecina programmas apguvi, - apliecība par adoptētāja apmācību programmas sekmīgu apguvi.

4. Programmas pamatmērķis:

4.1. veicināt reālistiskas gaidas un apmierinātību ar adopciju;

4.2. palielināt atbalstu un veicināt atbalsta iespēju izmantošanu;

4.3. mazināt bērna grūtības, iekļaujoties ģimenē;

4.4. uzlabot vecākiem bērnu audzināšanas prasmes un iemaņas.

5. Programmas vispārīgie mērķi - mācību procesā adoptētājam sniegt informāciju par adopcijas procesu kopumā, psiholoģiskajiem aspektiem pieņemt ģimenē adoptētu bērnu, kā arī apgūt zināšanas un prasmes:

5.1. par ārpusģimenes aprūpes tiesisko regulējumu;

5.2. par ģimeni un tās nozīmi;

5.3. par piesaistes veidošanu;

5.4. par bērna aprūpi, attīstību un disciplinēšanu.

7. Programmas specifiskie mērķi – mācību procesā adoptētājiem dot iespēju apgūt zināšanas un prasmes par bērna identitāti, izprast adopcijas motivāciju, adoptējama bērna ienākšana ģimenē, iespējamās grūtības, to risināšana, psiholoģiskie aspekti adopcijas procesā, adopcijas noslēpums.

8. Programmas apguves kvalitātes novērtēšana – vismaz 80% apmeklējums, personas, kuras apguvušas adoptētāja apmācību programmu un ieguvušas nepieciešamo zināšanu un prasmju novērtējumu, kārto noslēguma pārbaudījumu, kas ietver teorētisko zināšanu un praktisko iemaņu pārbaudi. Apliecību par adoptētāja apmācību programmas apguvi saņem persona, kura eksāmenā ieguvusi ne mazāk kā 4 balles - "gandrīz viduvēji" - 10 ballu vērtējuma skalā. Par personu, kura apmeklējusi apmācības, tiek sagatavota informatīva vēstule bāriņtiesai par apmācībās gūtajiem novērojumiem attiecībā uz personu, kā arī rekomendācijas, ieteikumi un cita būtiska informācija, kas var būt svarīga personas izvērtēšanas procesā.

**II. Mācību plāns**

|  |  |  |
| --- | --- | --- |
| Nr. p.k. | Tēmas | Kontaktstundu skaits |
| Teorija/labās prakses piemēri | praktiskās nodarbības/diskusijas | kopā |
| 1.1.1.1.2.1.3.1.4. | Iepazīšanās nodarbība:mācību kursa apmeklējums un tā regularitāte; noteikumi grupā un to nozīme;uzskati saistībā ar adopciju;dalībnieku gaidas un iespējas tās realizēt; | 4 | 4 | 8 |
| 2.2.1.2.2.2.3. | Tiesiskais regulējums:bērna ārpusģimenes aprūpes tiesiskais regulējums;normatīvais regulējums adoptētājiem (adopcijas procesā iesaistītās institūcijas, to tiesības un pienākumi);sociālās garantijas adoptētājiem. | 6 | 2 | 8 |
| 3.3.1.3.2.3.3.3.4.3.5. | Ģimene, tās nozīme un loma bērna attīstībā:ģimenes definīcijas atspoguļojums normatīvajos aktos, sabiedrības uzskatos, speciālistu uzskatos, vēsturiski;ģimeņu dažādība pēc struktūras;ģimenes funkcijas;ģimenes attīstības dinamika; | 7 | 4 | 11 |
| 4. 4.1.4.2.4.3.4.4.4.5. | Piesaistes veidošana:piesaistes teorijas izveidošanās vēsturiskie aspekti;piesaistes modeļi;starppaaudžu pārmantojamība;pieaugušā uzvedība, kas veicina drošas piesaistes attīstību;bērns bez drošas piesaistes; | 6 | 2 | 8 |
| 5.5.1.5.2.5.3.5.4.5.5.5.6. | Bērna attīstība un vecumposmu īpatnības:bērna emocionālā attīstība;sociālo pamatprasmju attīstība;lielās un smalkās motorikas attīstība;valodas attīstība;kognitīvā attīstība;vardarbība, tās veidi un sekas; | 7 | 4 | 11 |
| 6.6.1.6.2.6.3.6.4.6.5.6.6. | Adoptēta bērna uzņemšana ģimenē (adopcija):Adopcijas noslēpums - par un pret;kā bērnam stāstīt par adopciju;galvenie uzdevumi un kā runāt par adopciju līdz bērna 5 gadu vecumam;galvenie uzdevumi un kā runāt ar bērnu par adopciju no 6 līdz 8 gadu vecumam;galvenie uzdevumi un kā runāt ar bērnu par adopciju no 9 līdz 12 gadu vecumam;galvenie uzdevumi un kā runāt par adopciju ar bērnu, kas vecāks par 12 gadiem | 1 | 7 | 8 |
| 7.7.1.7.2.7.3.7.4.7.5.7.6.7.7.7.8. | Veselības aprūpe:iespējamās bērna veselības problēmas (tajā skaitā raksturīgākās veselības problēmas bērniem bez drošas piesaistes);pirmās palīdzības sniegšana;garīgās attīstības traucējumi;psihiskās saslimšanas;alerģijas;bērna aprūpe;hepatīts;seksuāli transmisīvās slimības. | 8 | 0 | 8 |
| 8.8.1.8.2.8.3.8.4. | Bērna disciplinēšana un audzināšana:disciplinēšana un tās pamatprincipi;temperamenta iezīmju saistība ar bērna disciplinēšanu;vecāku lomas;disciplinēšanas metodes; | 6 | 2 | 8 |
| 9.9.1.9.2.9.3. | Iespējamā palīdzība sarežģītās dzīves situācijās:situācijas, ko var uzskatīt par tādām, kur vajadzētu meklēt palīdzību;speciālistu loks un palīdzības veidi;kā izvēlēties savām vajadzībām un iespējām visatbilstošāko; | 6 | 2 | 8 |
| 10. | Noslēguma pārbaudījums | 1 | 1 | 2 |

**III. Mācību programmas īstenošanai nepieciešamā pedagoga kvalifikācija**

|  |  |  |
| --- | --- | --- |
| Nr.p.k. | Tēmas nosaukums | Prasības pedagoga izglītībai |
| 1. | Iepazīšanās nodarbība | Augstākā profesionālā izglītība psiholoģijā, maģistra grāds |
| 2. | Tiesiskais regulējums | Augstākā profesionālā izglītība tiesību zinātnēs un pieredze bērnu tiesību aizsardzības jomā |
| 3. | Ģimene, tās nozīme un loma bērna attīstībā | Augstākā profesionālā izglītība psiholoģijā, maģistra grāds |
| 4. | Piesaistes veidošana | Augstākā profesionālā izglītība psiholoģijā, maģistra grāds |
| 5. | Bērna attīstība un vecumposmu īpatnības | Augstākā profesionālā izglītība psiholoģijā, maģistra grāds |
| 6. | Adoptēta bērna uzņemšana ģimenē (adopcija) | Augstākā profesionālā izglītība psiholoģijā, maģistra grāds |
| 7. | Veselības aprūpe | Augstākā profesionālā izglītība medicīnā, maģistra grāds.  |
| 8. | Bērna disciplinēšana un audzināšana | Augstākā profesionālā izglītība psiholoģijā, maģistra grāds |
| 9. | Iespējamā palīdzība sarežģītās dzīves situācijās | Augstākā profesionālā izglītība psiholoģijā, maģistra grāds |

Ministru prezidents M.Kučinskis

Labklājības ministrs J.Reirs

I.Krastiņa

Bērnu un ģimenes politikas departamenta direktora vietniece

tālr.67021649, fakss 67021618

ivita.krastina@lm.gov.lv